Rikunarita-ORG/Wikinium huggingface dataset:
# Australian Federal Police

**Australian Federal Police** (**AFP**) er en føderal politietat i Australia. Etaten ble opprettet i 1979 for å håndheve føderale lover, delvis med bakgrunn i bombeattentatet mot Samvelde-toppmøtet i Sydney i 1978.

## Politigrader

|  | Commissioners | Senior officers | Sergeants | Constables | Recruits |
| --- | --- | --- | --- | --- | --- |
|  **Australian Federal Police**  |  |  |  |  |  |  |  |  |  |  |  |  |  |
| Commissioner Politimester | Deputy commissioner Visepolitimester | Assistant commissioner Assisterende politimester | Commander Politiinspektør (driftsenhetsleder) | Superintendent Politiinspektør | Inspector Politiadjutant | Station sergeant Politistasjonssjef | Sergeant Politioverbetjent | Leading senior constable Politiførstebetjent | Senior constable Politibetjent | Constable first class Politioverkonstabel | Constable Politikonstabel | Police recruit Politistudent |

## Referanser

## Eksterne lenker

* (en-AU) Offisielt nettsted

* (en) Australian Federal Police – kategori av bilder, video eller lyd på Commons
# Koppskatt

**Koppskatt** (tysk Kopf, hode) var en personskatt som innkrevdes ofte med det samme beløpet per skattepliktig hode, uansett økonomisk betalingsevne. Skatten hadde dermed ingen fordelingseffekt. Koppskatten var mye utbredt i middelalderen, men er nå med unntak av Storbritannia forlengst gått ut av bruk i vestlige land. Den var brukt i Norge i 1891 som politisk virkemiddel for utvidelse av stemmeretten, som da knyttet til et census-system.

I Norge ble sølvskatt og andre former for koppskatt krevd inn som en «engangsskatt» etter direktiv av 19. juni 1645 og flere ganger i 1680- og 90-årene. Fra 23. september 1762 til 14. november 1772 ble det innkrevd årlig koppskatt av alle unntatt militære («ekstraskatten»). Fra 1773 til 1782 ble koppskatten «frivillig», hver person skulle betale «etter evne».

I Storbritannia ble en koppskatt, *Community charge*, innført i 1989 (Skottland) og 1990 (England og Wales). Dette førte til kraftige reaksjoner, og utløste koppskattopptøyene. Det var planer om å innføre den også i Nord-Irland, men på grunn av opptøyene valgte man å ikke gjøre det. Fra 1993 ble den erstattet av *Council tax*, som selv om den er basert på et koppskattlignende prinsipp i langt større grad tar hensyn til forskjeller i inntekt og formue.

## Kilder

* «koppskatt», fra *Store norske leksikon*
* «koppskatt», fra *Det Norske Akademis ordbok*
# ARD

| ARD |
| --- |
|  |
|  |
| Type | Offentlig finansiert allmennkringkaster og medieforetak  |
| Org.form | Anstalt des öffentlichen Rechts |
| Bransje | Massemedier  |
| Grunnlagt | 5. juni 1950 (1950-06-05) (Berlin) |
| Eier(e) |
14 oppføringer
Bayerischer Rundfunk (1950–) Hessischer Rundfunk (1950–) Radio Bremen (1950–) Süddeutscher Rundfunk (1950–1998) Südwestfunk (1950–1998) Nordwestdeutscher Rundfunk (1950–1955) Sender Freies Berlin (1954–2003) Norddeutscher Rundfunk (1955–) Westdeutscher Rundfunk (1955–) Saarländischer Rundfunk (1957–) Mitteldeutscher Rundfunk (1992–) Ostdeutscher Rundfunk Brandenburg (1992–2003) Südwestrundfunk (1998–) Rundfunk Berlin-Brandenburg (2003–)

 |
| Datterselskap | ARD Foto ARD-Hauptstadtstudio ARD-Stern |
| Eierandel i |
11 oppføringer
KiKA One DW-TV phoenix Arte Deutschland TV funk EinsPlus Das Erste 3sat ARD Sounds ARD Mediathek

 |
| Hovedkontor | Stuttgart |
| Land | Tyskland  |
| Medier | Radio, fjernsyn, internett, nye medier |
| Styreleder | Tom Buhrow (4. august 2022) |
| Nettsted | www.ard.de |
|  |

Medlemmer av ARD.
**ARD** (tysk: Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland, norsk oversettelse: *Sammenslutningen av offentlige kringkastere i Forbundsrepublikken Tyskland*) er en sammenslutning av en rekke regionale, tyske offentlige allmennkringkastingsselskaper.

ARD utgjøres av de regionale selskapene WDR, BR, SWR, MDR, NDR, RBB, HR, SR og Radio Bremen, i tillegg til den internasjonale kringkasteren Deutsche Welle. Medieselskapet opererer et stort radio- og fjernsynsnettverk i Tyskland, blant annet den nasjonale fjernsynskanalen *Das Erste*. Medlemmene i ARD opererer i tillegg rundt 50 egne radiokanaler, syv regionale fjernsynskanaler og to nasjonale radiokanaler.

På slutten av 2016 hadde ARD 22 711 ansatte, fordelt på alle de regionale selskapene. Kringkasteren har to hovedkvarter: ett i München og ett i hovedstaden Berlin. I 2015 hadde ARD et totalt budsjett på 6,485 milliarder euro.

## Referanser

## Eksterne lenker

* (de) Offisielt nettsted

* (en) ARD – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Evangelische Omroep

| Evangelische Omroep |
| --- |
|  |
|  |
| Offisielt navn | Vereniging tot Bevordering van de Evangelieverkondiging Via Radio en Televisie "De Evangelische Omroep"  |
| Type | Offentlig kringkastingsselskap  |
| Org.form | Vereniging |
| Grunnlagt | 21. april 1967 (1967-04-21) |
| Hovedkontor | Hilversum |
| Land | Nederland  |
| Medier | Radio, fjernsyn |
| Nettsted | www.eo.nl |
|  |

**Evangelische Omroep (EO)** (norsk oversettelse: *Evangelisk kringkasting*) er et nederlandsk, kristelig kringkastingsselskap som ble etablert 21. april 1967. Selskapet har ingen egen tv-kanal, men er én av seks såkalte A-kringkastere, hovedkringkastere, som leverer programmer til det nasjonale paraplyselskapet Nederlandse Publieke Omroep (NPO). Evangelische Omroeps mål er å spre det kristne budskap til Nederlands befolkning.

## Bakgrunn

### Nederlandsk kringkasting

Allmennkringkasting i Nederland har en annen struktur og organisasjonsform enn de fleste andre land i Europa. Landets allmennkringkasting innen radio og fjernsynbestår av en rekke medlemsbaserte kringkastingsselskaper som i fellesskap leverer programmer og sendinger til landets riksdekkende tv- og radiokanaler. De ulike kringkasterne koordineres og administreres av organisasjonen Nederlandse Publieke Omroep (NPO). Nederlandsk medielovgivning regulerer fordelingen av sendetid og ressurser mellom de ulike selskapene.

Utdypende artikkel: Allmennkringkasting i Nederland

### Kringkasteren

Kanalen ble etablert i 1967 av en gruppe kristne – hovedsakelig fra frikirker – som mente den andre protestantiske kringkasteren i Nederland, NCRV, ikke fokuserte nok på Kristendom og tro. Siden starten i 1967 har EO produsert både radio- og tv-programmer, med mål om å styrke kunnskapen om Jesus Kristus og å styrke kristentroen i Nederland. EO er et av få kringkasterselskap i det nederlandske pillarsystemet som har beholdt sine religiøse røtter. De fleste andre kringkasterne har utviklet seg til å bli mer allmenne og retter seg mot et bredere publikum. Selskapet har også fått kritikk for å ha redigert bort banning og fjernet sekvenser fra for eksempel naturprogrammer som ikke passer med EOs religiøse syn.

## Referanser

## Eksterne lenker

* Offisielt nettsted

* (en) Evangelische Omroep – kategori av bilder, video eller lyd på Commons

Autoritetsdata
# Grønlands Radio

| Grønlands Radio |
| --- |
|  |
| Type | {{{type}}}  |
| Org.form | Fonde og andre selvejende institutioner |
| CVR‑nummer | 25033434  |
| Grunnlagt | 1958  |
| Eier(e) | Grønlands regjering |
| Hovedkontor | Nuuk |
| Land | Grønland  |
| Adresse | Issortarfimmut 1, Postboks 1007 |
| Nettsted | knr.gl/da |
|  |

**Grønlands Radio** (**KNR – Kalaallit Nunaata Radio**) er en statseid mediebedrift på Grønland med hovedkvarter i Nuuk.

KNR er et selvstendig, statseid selskap, som ledes av et styre på 7 personer, som er utpekt av Grønlands Landsstyre. Styreformannen og et medlem utpekes direkte av Landsstyret, mens de siste fem utpekes av Landsstyret etter innstilling fra fem forskjellige organer. Virksomhetens aktiviteter finansieres primært gjennom direkte statstilskudd, sekundært via reklameinntekter.

KNR har siden 1958 levert én landsdekkende TV-kanal og én landsdekkende radiokanal. TV-kanalen sender primært på dansk, men en del programmer, særlig nyhetsprogrammer, er på grønlandsk. Radiokanalen har mer grønlandskspråklig innhold enn TV-kanalen. TV-stasjonen sender også mange sendinger fra Danmarks Radio, blant annet «TV-Avisen», som sendes samme dag som den produseres i Danmark. På grunn av tidsforskjellen på fire timer kan TV-Avisen sendes med dansk teksting klokken 21.00, samme tidspunkt som i Danmark. KNR forsøker å sende øvrige programmer fra DR samme dag som de sendes i Danmark, med unntak av eksempelvis ekstra nyhetssendinger.

## Referanser

## Eksterne lenker

* (da) Offisielt nettsted

* (en) Kalaallit Nunaata Radioa – kategori av bilder, video eller lyd på Commons
# Styre

Et styremøte
**Styre** er en gruppe personer som leder en organisasjon, bedrift, eller en myndighetsetat.
Styremedlemmene i styret til en bedrift velges av eierne som deres representanter for å ivareta eiernes interesser i styrearbeidet. Styremedlemmene i styret til en organisasjon velges av medlemmene i organisasjonen. Styremedlemmene i styret til en myndighetsetat utpekes av et overordnet myndighetsorgan. Et styre ledes normalt av en styreleder, formann eller en president.

Innen selskapsretten er styret det organet som står for den øverste ledelsen av selskapets forvaltning. Styret har dessuten ansvaret for at selskapet drives på en økonomisk forsvarlig måte, og å føre kontroll med dette, blant annet av hensyn til kreditorene.

Styret velges i (allmenn)aksjeselskaper av generalforsamlingen, og i ansvarlige selskaper av selskapsmøtet, og er bundet av pålegg fra disse organene.

Et styre består ofte av følgende roller:

* Styreleder
* Sekretær
* Kasserer
* Medlemmer

## Direksjon

I eldre norsk selskapsrett ble det tilsvarende selskapsorganet betegnet *direksjon*. Et medlem av direksjonen ble betegnet *direktør*. Direksjonen fylte en rolle som i stor grad tilsvarer styret, men også den øverste ledelsen i et moderne selskap. Som i moderne styrer hadde direksjonsmedlemmer ofte dette som et deltidsverv. I eldre språkbruk vil f.eks. tittelen *bankdirektør* ofte bety at vedkommende var medlem av direksjonen i en bank som et deltidsverv, tilsvarende et moderne styreverv. Denne terminologien tilsvarer selskapsterminologien i mange engelskspråklige land, der *board of directors* betegner styret mens *director* ofte kan betegne et styremedlem.

## Styret i statlige universiteter og høgskoler

I universiteter og høgskoler er styret det øverste organ, og sitter med fullstendig avgjørelse myndighet, jf. Uhl §4-1.Det betyr at alt fra hva som skal undervises i, forskes på, og lignende, i utgangspunktet avgjøres av styret. Videre så bestemmer styret den interne organiseringen i de ulike institusjonene (f.eks institutter, faktulter), jf. Uhl §4-1. Styret kan delegere myndighet (uten å selv miste myndighet) til andre (f.eks institutt styre og faktultet styre), for å avgjøre saker innenfor avgrensede områder, jf. Uhl §4-2.

## Referanser

## Eksterne lenker

* Guide om praktisk styrearbeid - Altinn/Starte og drive bedrift. Dette er en guide laget spesielt for styrer i små og mellomstore bedrifter.
* Styreforum, Dagens Næringsliv
* Styreinfo, nettavis om styrearbeid

Denne artikkelen er en **spire**. Du kan hjelpe Wikipedia ved å utvide den.
# Antitrust

**Antitrust** er et amerikansk uttrykk som omfatter kartellforebyggende lovgivning. Begrepet oppstod i forbindelse med de mange kartellsamarbeidene i jernbanesektoren i USA på slutten av 1800-tallet. I 1890 kom Sherman Antitrust Act, en lov som hadde til hensikt å sikre sunnere konkurranseforhold.

Antitrustlovgivning har i hovedsak tre virkninger:

* Det kan forby avtaler eller praksis som begrenser fri handel og konkurranse mellom forretningsparter. Dette omfatter spesielt fjerning av karteller.
* Det kan straffelegge firmaer som dominerer et marked på en upassende måte, eller handlinger som undergraver konkurranse på en måte som fører til en slik posisjon. Dette kan være handlinger som rovprising, koblingshandel, ågerprising, handelsnekt og mange andre.
* Det kan overvåke fusjoner og oppkjøp av store selskaper, inkludert noen fellesforetak. Transaksjoner som anses som konkurransetruende kan totalforbys, eller godkjennes ved at rettsmidler brukes, slik som en forpliktelse til å avhende deler av den fusjonerte bedrifter, eller å tilby lisenser eller tilgang til fasiliteter for å gjøre det mulig for andre bedrifter å konkurrere videre.

I Norge reguleres denne typen spørsmål av Konkurranseloven. Tilsynsmyndigheten på området er Konkurransetilsynet.

## Se også

* EUs konkurransepolitikk

## Referanser
# Georgias delstatsforsamling

**Georgias delstatsforsamling** er delstatsforsamlingen i delstaten Georgia i USA. Den består av et tokammersystem, som består av senatet og Georgias representanthus.

Hver enkelt av forsamlingens 236 medlemmer sitter i to år og er direkte valgt fra valgkretser . Konstitusjonen til delstaten Georgia gir all lovgivende malt til delstatsforsamlingen. Begge kamre har en lignende makt, selv om hver enkelt også har unike forpliktelser. Representanthuset har som oppgave å vedta lover, mens senatet har som oppgave å bekrefte utnevnelsen av guvernører.

Delstatsforsamlingen møtes i Kapitolen i Georgia som befinner seg i byen Atlanta.

## Referanser

Denne artikkelen er en **spire**. Du kan hjelpe Wikipedia ved å utvide den.
# David Baszucki

| David Baszucki |
| --- |
|  |
| Født | 20. jan. 1963 (63 år) Winnipeg |
| Beskjeftigelse | Gründer, ingeniør, programmerer  |
| Embete | * Daglig leder (2003–)
 |
| Utdannet ved | Stanford University Eden Prairie High School |
| Ektefelle | Jan Ellison |
| Nasjonalitet | USA |
|

---

David Baszucki på Commons |

**David Brent Baszucki** (født 1963), også kjent under hans tidligere Roblox-brukernavn **builderman**, er en canadiskfødt amerikansk gründer og programvareutvikler. Han er best kjent som grunnlegger av dataplattformen Roblox og som daglig leder i Roblox Corporation.

Baszucki ble født i Winnipeg i Canada og vokste opp i Minnesota i USA. Han gikk på Eden Prairie High School i Eden Prairie og ble uteksaminert på Stanford University i 1985, hvor han studerte ingeniørarbeid og informatikk. På fritiden likte han å kjøre motocross, bygge go-karts, og leste også mye sci-fi og fantasy.

David Baszucki, broren hans Greg og Erik Cassel, en god venn av David, startet i 1989 opp firmaet *Knowledge Revolution*. Samme året lanserte Knowledge Revolution sitt første produkt, et program kalt *Interactive Physics*, som hjelper studenter med å forstå fysikk gjennom interaktive simuleringer og eksperimenter.

## Referanser

## Eksterne lenker

* (en) David Baszucki – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Level-5

| Level-5 |
| --- |
|  |
| Org.form | Kabushiki kaisha |
| Bransje | Videospillindustrien  |
| Etablert | 28. oktober 1998 |
| Hovedkontor | Fukuoka (2010–) Fukuoka (2007–2010) Fukuoka |
| Land | Japan  |
| Produkt(er) | *Dark Cloud* *Professor Layton* *Yo-kai Watch* *Inazuma Eleven* |
| Grunnlegger(e) | Akihiro Hino  |
| Daglig leder | Akihiro Hino |
|  Nettsted  |  Offisielt nettsted
 |
|  |

**Level-5 Inc.** ( 株式会社レベルファイブ Kabushiki-gaisha Reberu Faibu ) er en uavhengig utvikler av videospill og utgiver basert i byen Fukuoka i Japan. Selskapet, som i dag sysselsetter ca 200 personer[*trenger referanse*], ble stiftet i oktober 1998 av Akihiro Hino etter at han dro fra den nå nedlagte japanske spillutvikleren Riverhillsoft. Hino design, planer og produserer alle Level-5-spillene, samt fungerer som både styreleder og administrerende direktør i selskapet[*trenger referanse*].

Siden begynnelsen, har Level 5 hatt et veldig nært forhold til Sony Computer Entertainment, med mange av sine titler finansiert av og produsert i samarbeid med forlaget. Siden utgivelsen av *Professor Layton and the Curious Village* for Nintendo DS tidlig i 2007 har selskapet begynt å diversifisere sin produktportefølje og fokuserer mer på selvfinansierende og titler de kan publisere selv i Japan og til utlandet med Nintendo sine utenlandske datterselskaper.

## Referanser

## Eksterne lenker

* Offisielt nettsted

* (en) Level-5 Inc. – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Programvareutviklingsprosess

**Programvareutviklingsprosessen** omfatter tekniske og administrative aktiviteter i forbindelse med å drive strukturert programvareutvikling.

Prosessen til en organisasjon og i hvilken grad organisasjonen følger den kan graderes på flere måter. De to mest kjente er CMM og ISO 15504.

## Eksempler på utviklingsprosesser

* Rational Unified Process (RUP)
* Fossefallsmodellen
* Prototyping
* eXtreme Programming (XP)
* Scrum
* Spiralmodellen

Denne artikkelen er en **spire**. Du kan hjelpe Wikipedia ved å utvide den.